**ДО КМЕТА**

**НА ОБЩИНА ИСПЕРИХ**

**ОСНОВНИ НАСОКИ ЗА РАЗВИТИЕ НА ДЕЙНОСТТА НА НАРОДНО ЧИТАЛИЩЕ „НОВ ЖИВОТ- 1940” СЕЛО КОНЕВО, ОБЩИНА ИСПЕРИХ ЗА 2023 г.**

Народно читалище „Нов живот- 1940” е традиционно самоуправляваща се българска културно-просветна организация в с.Конево. То работи за осъществяване на дейности в обществена полза, за развиване и обогатяване на културния живот в селото, на социалната и образователна дейност, за запазване и възстановяване на българските- местните обичаи и традиции.

**ОСНОВНИ ЦЕЛИ И ЗАДАЧИ:**

1.Читалищното ръководство да продължи да работи за възстановяването, опазването и съхраняването на културните традиции в населеното място.

2.Утвърждаване на читалището като културно-просветно средище с активни културни, информационни, социални и граждански функции.

3.Да работи за привличане на децата и младежите в работата и изявите на читалището с включване на иновативни форми и дейности.

4.Да продължава работата по проекти с цел подпомагане и развитие на читалищната дейност и обогатяване на библиотечния фонд.

5.Да развива сътрудничеството между читалищата в общината и партньорството с местната и общинска власт.

6.Участия в обучения и семинари свързани с повишаване квалификацията на читалищния секретар.

 7. Разширяване обхвата на дейността на читалището в обществено значими цели, като социалната и информационно-консултантската.

8. Опазване, поддържане и обновяване на материално- техническата база на читалището.

9. Да поддържа активно партньорство с други институции: В населеното място – Кметство. С общински институции- училища, детски градини, пенсионерски клубове, Местна инициативна група, Исторически музей и др.

**БИБЛИОТЕЧНА ДЕЙНОСТ:**

1.Да се обновява библиотечния фонд според интересите на читателите чрез проекти и дарения.

2.Да се оформят витрини в библиотеката и литературни четения във връзка с годишнини на бележити творци.

3.Да се работи за развиване на интереса на младите хора към посещение в библиотеката, като се проучи тяхното търсене.

4.Да се предоставят адекватни информационни услуги в библиотеката според интересите на посетителите, при нужда да се организират обучителни курсове за потребители по начална компютърна грамотност.

 5.Провеждане на срещи с ученици и изготвяне на материали по търсени теми, с използване на новите електронни услуги в библиотеката.

6.Да се осигурява равноправен и свободен достъп на всички посетители с цел задоволяване на потребностите от знание и информираност на населението.

7.Библиотеката да се утвърди като модерен информационен, образователен и културно-просветен център на населеното място. 8.Ежегодно да се прочиства библиотечния фонд от стари и повредени книги.

**КУЛТУРНО-МАСОВА ДЕЙНОСТ:**

1.Участие в културни мероприятия на общинско, регионално и национално ниво.

2.Чествания на годишнини, празници от местно и национално значение и традиционни събори.

3. Участие на групата за автентичен фолклор и младежите от кръжока: „Млад етнограф”, Танцова трупа: „Ние, българите!“ към читалището в общински, регионални и национални фестивали.

**ФИНАНСОВА ДЕЙНОСТ:**

1.Редовно да се водят финансовите документи на читалището.

2.Редовно да се представят финансовите отчети пред Общината.

3.Редовно да се предоставя информация до НАП.

 4.Да се събира съгласно Устава членски внос.

 Приети на заседание на ЧН „Нов живот- 1940” с Протокол №5 /03.11.2022г.

**НАРОДНО ЧИТАЛИЩЕ „НОВ ЖИВОТ- 1940”- С. КОНЕВО, ОБЩ. ИСПЕРИХ, ОБЛ. РАЗГРАД**

**Д О KМЕТА**

**НА ОБЩИНА ИСПЕРИХ**

**ГРАД ИСПЕРИХ**

**ДО ПРЕДСЕДАТЕЛЯ**

**НА ОБЩИНСКИ СЪВЕТ**

**ГРАД ИСПЕРИХ**

**ПЛАН ЗА ДЕЙНОСТТА ПРЕЗ 2023г.**

от Нели Атанасова Тодорова- Председател на НЧ „Нов живот- 1940”-с. Конево, общ. Исперих.

Относно: Запланувани мероприятия на НЧ „ Нов живот 1940“- с. Конево за 2023година.

**Уважаеми господин Кмет,**

 **Уважаеми господин Председател,**

За предстоящата 2023год. в читалището са предвидени и заложени мероприятия, както следват по месеци:

**АВГУСТ**

**ЯНУАРИ**

1. Бабинден- 20.00лв
2. Атанасовден- 10.00лв

**ФЕВРУАРИ**

1. Трифон Зарезан- 40.00лв

**Март**

1. Баба Марта- 30.00лв
2. Осми март- 100.00лв

**АПРИЛ**

1. 1-ви април- Ден на хумора и сатирата- 15.00лв
2. Лазаруване- 10.00лв
3. Цветница- 10.00лв

**МАЙ**

1. Великден- 30.00лв

**ЮНИ**

1. 1-ви юни- Ден на детето- 20.00лв
2. Литературно четене- 10лв

**ЮЛИ**

1. Празничен концерт: „Ваканция, ура”- 30.00лв
2. Общоселска седянка- 10лв
3. Подготвяне на изложба- 15.00лв
4. Репетиции
5. **СЕПТЕМВРИ**
6. Отбелязване на селския празник- 300.00лв
7. Изложба на есенни продукти- 30.00лв
8. Честване на Успение Богородично- 20.00лв
9. Изработка на ръкоделия от младежите- 50.00лв

**ОКТОМВРИ**

1. Изработка на изделия от царевична шума- 20.00лв
2. Беленка- 10.00лв
3. Възстановка на обичая Гроздобер- 10.00лв
4. Димитровден- 10.00лв

**НОЕМВРИ**

1. Честване на Будителите
2. Никулден- 30.00лв
3. Седянка- 20.00лв
4. Честване деня на християнското семейство- 20.00лв

**ДЕКЕМВРИ**

1. Бъдни вечер- 100.00лв
2. Коледуване- 50.00лв
3. Изработка на обредни хлябове- 10.00лв
4. Празничен концерт на ГАФ и младежите от кръжока към читалището за Нова година- 30.00лв.

|  |  |  |
| --- | --- | --- |
| **№ по ред** | **Брой мероприятия- месеци** | **Искана сума** |
| 1. | Януари- 2бр | 30.00лв |
| 2. | Февруари- 1бр | 40. 00лв |
| 3. | Март- 2бр | 130. 00лв |
| 4. | Април- 3бр. | 35. 00лв |
| 5. | Май- 1бр. | 30. 00лв |
| 6. | Юни-2бр. | 30. 00лв |
| 7. | Юли- 1бр | 30.00лв |
| 8. | Август-3бр. | 45.00лв |
| 9. | Септември-4 бр | 400.00лв |
| 10. | Октомври-4бр | 50.00лв |
| 11. | Ноември-4бр | 70.00лв |
| 12. | Декември-4бр | 190.00лв |
| **Общо** | **31бр** | **1080.00лв** |

06.10. 2022г. Председател:

с. Конево /Нели Атанасова/

**ОТЧЕТЕН ДОКЛАД**

**ЗА ДЕЙНОСТТА НА НЧ „ НОВ ЖИВОТ 1940“- С. КОНЕВО ЗА ИЗМИНАЛАТА 2022ГОД.**

От Председателя на НЧ „Нов живот 1940“- с. Конево, общ. Исперих, обл. Разград

Относно: *Реализирани и проведени мероприятия по предварително заложена План- Програма за 2022г., както следват:*

1. Честване на Деня на родилната помощ- Бабинден по стар стил- 21. 22г., като за целта Групата за автентичен фолклор към читалището представи възстановка на обичая в сградата на читалището, посети и поздрави кметския наместник, г- н Георги Георгиев, веселбата премина в сградата на читалището , като бе изнесена празнично музикална програма. Поканен бе и музикантът В. Величков, който до късно забавлява гостите.
2. Трифон Зарезан- възстановка на обичая на лозето на Вълко Георгиев, като зарязването извърши Общинския кмет- г- н Белгин Шукри и неговите заместници., както и кметския наместник на селото. На събитието бяха поканени местни и общински гости. Гостуваха и представители на Общински музей Исперих, представители на община Главиница- отец Михаил и презвитер Калина.
3. Заговезни- възстановка на обичая от Групата за автентичен фолклор, младежите от кръжока „ Млад етнограф“ събраха и запалиха огън, който прескачаха всички празнуващи за здраве. Гости на събитието бяха местна и общинска управа, жители на село Конево и жители на град Исперих. Представители от община Тутракан, отец Михаил и презвитер Калина, които активно се включиха във възстановката. Веселието премина до късните часове на деня.
4. Работилница за изработка на мартенички- децата съвместно с Групата за автентичен фолклор изработиха и поднесоха мартеници на всички жители от селото.
5. Рецитал по повод 3 март- Национален празник на България. Младежите от танцова трупа „ Ние, българите“ се включиха и в общинския концерт.
6. Честване на 8 март- Международния ден на жената- организиран банкет- музикално празнична програма в сградата на читалището, поканен бе музикантът В. Величков.
7. Възстановка на обичая Лазаруване- девойките към кръжока:
* поднесени поздрави във всеки дом на жителите от селото;
* поздравиха и Пенсионерски клуб „Педагози“- гр. Исперих.
1. Работилница за боядисване на великденски яйца- най- малките участници от кръжока „Млад етнограф“ към читалището боядисаха яйца, като използваха различни техники, и организираха изложба с великденските яйца.
2. Възстановка на обичая Великден в сградата на читалището. Групата за автентичен фолклор и младежите от танцовата трупа за включиха и в общинския великденски концерт- гр. Исперих.
3. Възстановка на обичая Гергьовден- в двора на читалището бе изработена гергьовска люлка, поднесен бе венец от кметския наместник- г-н Георги Георгиев пред паметната плоча на загиналите във войните в двора на читалището. Момчетата от Танцовата трупа се включиха в организиран общински рецитал пред паметника на Св. Георги- гр. Исперих.
4. Участие на Групата за автентичен фолклор във „Етно фестивал“- гр. Исперих, съвместно с младежите към читалището, удостоени с II място за обичай- май 22г.
5. Участие на Групата за автентичен фолклор във Фестивал – „ Читалищата- живо наследство на България“ , съвместно с танцова трупа „ Ние, българите“- гр. Разград.
6. Участие на Групата за автентичен фолклор Регионален преглед- селекция , обл. Разград, съвместно с танцова трупа „ Ние, българите“- гр. Разград, класирани за Национален събор Копривщица 2022г.
7. Участие във фолклорен събор- „Илинден“ в местността „Сборяново“.
8. Участие на Танцова трупа „ Ние , българите“ в парад на хвърчилата.
9. Участие в Национален събор Копривщица 2022г. , удостоени със златен медал за цялостно творчество.
10. Рецитал по повод Деня на народните будители.
11. Възстановка на Бъдни вечер:
* коледуване в село Конево;
* община Исперих;
* участие в Коледен концерт ;
* поздрав към членове и симпатизанти на ПП ГЕРБ в Градски стол.
1. Участие във Фолклорен фестивал „Море от ритми“ на Танцовата трупа- гр. Балчик.
2. Включване в църковния празник на селото- 8.09. 22 и организиране на мероприятие в двора на читалището.

26. 03. 2023г. Изготвил:

С. Конево / Нели Атанасова- Председател/

**СПИСЪК**

**НА ЧИТАЛИЩНОТО НАСТОЯТЕЛСТВО И НА ПРОВЕРИТЕЛНАТА КОМИСИЯ В НЧ „НОВ ЖИВОТ-1940”- СЕЛО КОНЕВО, ОБЩИНА ИСПЕРИХ**

 **ЧИТАЛИЩНО НАСТОЯТЕЛСТВО:**

1. Нели Атанасова Тодорова- Председател
2. Малчо Илиев Панайотов- член
3. Велико Димитров Минчев- член
4. Георги Димитров Георгиев- член
5. Николай Димитров Николов- член

 **ПРОВЕРИТЕЛНА КОМИСИЯ:**

1. Светла Атанасова Стоянова
2. Виолета Иванова Атанасова
3. Елена Петрова Топалова

**Изготвил:** ………………..

/Нели Атанасова- Председател/